**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-343-19-L6/21

Datum: 09.12.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-343-18/21 od 08.12.2021. godine, u postupku javne nabavke radova na redovnom održavanju regionalnih cesta TK za period do 15.03.2022-15.03.2026.g –LOT 6- Nabavka radova na redovnom održavanju regionalnih cesta TK na sljedećim dionicama: R-458 Čelić – Pukiš, R-459 Jarići - Šibošnica(RS) i Lukavica(RS) -Čelić, R-459a Čelić – Koraj, R-459b Zovik -Vražići-Brnjik, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-343-18/21 od 08.12.2021. godine i ugovor za javnu nabavku radova na redovnom održavanju regionalnih cesta TK za period do 15.03.2022-15.03.2026.g - LOT 6- Nabavka radova na redovnom održavanju regionalnih cesta TK na sljedećim dionicama: R-458 Čelić – Pukiš, R-459 Jarići - Šibošnica(RS) i Lukavica(RS) -Čelić, R-459a Čelić – Koraj, R-459b Zovik -Vražići-Brnjik, dodjeljuje se ponuđaču d.o.o **Balegem Gradačac** **za najnižu ponuđenu cijenu od 1.215.000,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti Okvirni sporazum .

Član 2.

Prijedlog okvirnog sporazuma dostavit će se na potpis izabranom ponuđaču **d.o.o Balegem Gradačac**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-343/21 od 15.10.2021. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je **24.678.278,00, KM**.

Procijenjena vrijednost za LOT 6- Nabavka radova na redovnom održavanju regionalnih cesta TK na sljedećim dionicama: R-458 Čelić – Pukiš, R-459 Jarići - Šibošnica(RS) i Lukavica(RS) -Čelić, R-459a Čelić – Koraj, R-459b Zovik -Vražići-Brnjik iznosila je **2.362.830,00 KM bez PDV-a**

Obavještenja o nabavci broj 997-1-3-61-3-76/21 objavljeno15.10.2021. godine, Službeni glasnik BiH broj: 65/21.

Komisija za javnu nabavku imenovana je Rješenjem broj: 05-04-343-3/21 od 22.11.2021. godine. Komisija za javnu nabavku dostavila je dana 06.12.2021. godine Zapisnik o radu Komisije 05-04-343-17/21 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 08.12.2021. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-343-18/21 od 08.12.2021. godine. Ponuda ponuđača d.o.o. Balegem Gradačac, kao prvorangirana u Izvještaju Agencije, se prihvata. Cijena ponude najbolje ocjenjenog ponuđača iznosi 1.215.000,00 KM bez PDV-a, u postupku javne nabavke radova na redovnom održavanju regionalnih cesta TK za period do 15.03.2022-15.03.2026.g - LOT 6- Nabavka radova na redovnom održavanju regionalnih cesta TK na sljedećim dionicama: R-458 Čelić – Pukiš, R-459 Jarići - Šibošnica(RS) i Lukavica(RS) -Čelić, R-459a Čelić – Koraj, R-459b Zovik -Vražići-Brnjik.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da je blagovremeno zaprimljeno 4 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

U skladu sa tenderskom dokumentacijom za provođenje predmetnog otvorenog postupka, nakon otvaranja ponuda a prilikom provjere cijena izvršena je ispravka ukupne cijene koju je ponudila grupa ponuđača MI –TRADE d.o.o. Vražići i BUCOMERC d.o.o Kiseljak za LOT 6 – redovno održavanje regionalne ceste na sljedećim dionicama: R-458 Čelić – Pukiš, R-459 Jarići-Šibošnica(RS) i Lukavica (RS)- Čelić, R-459a Čelić-Koraj, R-459b Zovik-Vražići-Brnjik, uz saglasnost ponuđača od 02.12.2021. godine. Ponuda grupe ponuđača MI –TRADE d.o.o. Vražići i BUCOMERC d.o.o Kiseljak nakon ispravke za LOT 6 iznosi 2.209.530,80 KM (bez PDV-a).

Komisija za provođenje postupka javne nabavke radova na redovnom održavanju regionalnih cesta TK za period do 15.03.2022-15.03.2026.g za LOT 6 je prilikom pregleda i ocjene kvalifikovanosti ponuđača konstatovala da ponude ponuđača: Grupa ponuđača: Rial – šped doo Doboj Istok (vodeći ponuđač) i doo HiH Živinice, Jata group doo Srebrenik, Balegem doo Gradačac, Roading doo Gračanica, Izgradnja doo Teočak, Arapovac putevi doo Čelić prihvatljive su u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji za prijavljene LOT.ove.

Ponude ponuđača Grupa ponuđača: MI Trade doo Vražići (vodeći ponuđač) i Bucomerc doo, Kiseljak, kao i ponuda ponuđača Papilon doo Čelić ispunili su kvalifikacione uslove tenderske dokumentacije, ali ne ispunjavaju uslove postavljene u tenderskoj dokumentaciji u dijelu tehničke specifikacije, odnosno nisu zadovoljili postavljene uslove u Obrascu za cijenu ponude, u dijelu zimske službe.

Grupa ponuđača MI Trade Čelić i Bucomerc Kiseljak, kao i ponuđač Papilon doo Čelić nije postupio u skladu sa uputstvom za obračun zimske službe koji je postavljen u tenderskoj dokumentaciji u dijelu obračuna zimske službe po stepenima pripravnosti.

Naime, tenderskom dokumentacijom je jasno naznačeno da „**Prvi stepen pripravnosti pri obračunu iznosi do 50% ugovorene cijene punog angažovanja u zimskom periodu**“. Te da se ugovorenom cijenom punog angažovanja u zimskom periodu (100%) smatra suma I+II+III stepena, a da „**Drugi stepen pripravnosti pri obračunu iznosi maximalno 50% ugovorene cijene prvog stepena“...**

**Ugovorni organ je takav zahtjev u tenderskoj dokumentaciji postavio vodeći računa o utrošku javnih sredstava, bez ovako postavljenog uslova u tenderskoj dokumentaciji ponuđači bi bili u mogućnosti da za cijenu dežurstva i pripravnosti (kada nema snijega na cestama) naplaćuju puni iznos zimske službe.**

**Na tendersku dokumentaciju nije bilo žalbi.**

**Grupa ponuđača MI Trade Čelić i Bucomerc Kiseljak za LOT - 6. ponudila je jediničnu cijenu prvog stepena u iznosu od 790,00 KM, dok su ostala tri stepena po 1,00 KM, čime nisu ispunili zahtjev ugovornog organa postavljen u tenderskoj dokumentaciji,** **u dijelu obračuna zimske službe,** **te se ponuda ove grupe ponuđača odbija u skladu sa članom 68. Zakona o javnim nabavkama, stav 4. tačka. i) ponuda nije potpuna i ne ispunjava zahtjeve iz tenderske dokumentacije;**

**Ponuđač Papilon doo Čelić za LOT - 6. ponudio je jediničnu cijenu prvog stepena u iznosu od 1.213,00 KM, dok su ostala tri stepena po 1,00 KM, čime nije ispunio zahtjev ugovornog organa postavljen u tenderskoj dokumentaciji** **u dijelu obračuna zimske službe,** **te se ponuda ovog ponuđača odbija u skladu sa članom 68. Zakona o javnim nabavkama, stav 4. tačka. i) ponuda nije potpuna i ne ispunjava zahtjeve iz tenderske dokumentacije;..**

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | Arapovac putevi d.o.o Čelić | **2.362.758,00** | **100** |
| **2.** | Balegem d.o.o Gradačac | **2.482.544,00** | **85,80** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | Balegem d.o.o. Gradacac | **1.215.000,00** | **100** |
| **2.** | Arapovac putevi d.o.o Čelić | **1.232.637,00** | **98,5** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva